proxectonos/corpus_dominio_legal_administrativo_tmp huggingface dataset:
EDITO SOBRE ASIGNACIÓN A GRUPOS POLÍTICOS
ADMINISTRACIÓN LOCAL — Municipal — Grove, O (Outros documentos, notificacións e informacións públicas, 24/07/2019)

Que o Pleno desta corporación en sesión extraordinaria realizada o 2 de xullo de 2019 adoptou o seguinte acordo por unanimidade: O artigo 73 da Lei 7/1985, do 2 de abril, reguladora das bases de réxime local, establece que o Pleno da corporación, con cargo aos seus orzamentos anuais, poderá asignarlle a cada grupo político unha dotación económica que deberá contar cun compoñente fixo para cada un, e outro variable en función do número de membros. As ditas asignacións non poderán destinarse ao pago de remuneracións de persoal de calquera tipo ao servizo da corporación ou á adquisición de bens que poidan constituír activos fixos de carácter patrimonial. Os grupos políticos deberán levar cunha contabilidade específica que poñerán ao dispor do Pleno da Corporación, sempre que este pídao. Dada conta do anterior, esta Alcaldía proponlle ao Pleno da corporación a adopción do seguinte acordo: Primeiro. Aprobar as cantidades que a continuación se sinalan para cada grupo político da corporación: Segundo. Os grupos municipais terán as seguintes obrigas: Terceiro. Publicar este acordo no BOP de Pontevedra, no taboleiro de anuncios e no portal de transparencia da sede electrónica do Concello do Grove.” E para que así conste e teña os efectos que correspondan, expídese este certificado coa salvidade do artigo 206 do R. D. 2568/1986 e a reserva dos termos que resulten da aprobación da acta correspondente, por orde e co visto e prace do Sr. alcalde. Visto e prace do alcalde.—Mariasol Martin de la Leona Recaño. Firma dixital.
DELEGACIÓN DE ATRIBUCIÓNS DO PLENO NA XUNTA DE GOBERNO LOCAL
ADMINISTRACIÓN LOCAL — Municipal — Salvaterra de Miño (Outros documentos, notificacións e informacións públicas, 19/07/2019)

De acordo co art.51 do RD 2568/1986 do ROF, faise público o seguinte acordo adoptado polo Pleno da Corporación do Concello de Salvaterra de Miño en sesión extraordinaria de data 4 de xullo de 2019: Primeiro.— Delegar na Xunta de Goberno local o exercicio das seguintes atribucións: a) As contratacións e concesións de toda clase cando non estean atribuidas ó Alcalde ou á Xunta de Goberno local. b) A aprobación dos proxectos de obras e servicios cando a competencia para a súa contratación ou concesión exceda da que está permitida ó Alcalde ou á Xunta de Goberno Local, e cando aínda non estean previstos nos Orzamentos. c) A concertación e modificación das operacións de crédito cuxa contía acumulada, dentro de cada exercicio económico, exceda do 10 % dos recursos ordinarios do orzamento -salvo as de tesourería, que lle corresponderán cando o importe acumulado das operaciós vivas en cada momento supere o 15% dos ingresos corrientes liquidados no exercicio anterior- todo elo de conformidade co disposto na Lei Reguladora das Facendas Locais. d) O exercicio de accións xudiciais e administrativas e a defensa da Corporación en materias de competencia plenaria. e) A declaración de lesividade dos actos do Concello. f) A adxudicación de concesións sobre os bens do Concello e a adquisición de bens inmobles e dereitos suxeitos á lexislación patrimonial, así como o alleamento do patrimonio cando non estean atribuidas ó Alcalde, e dos bens declarados de valor histórico ou artístico calquera que sexa o seu valor. h) A solicitude e aceptación de subvencións. i) Exercer as demais que expresamente lle atribúan as leis. A delegación das competencias que anteriormente se expresan, comportan o exercicio íntegro das mesmas no ámbito que lle é propio. Delégase, así mesmo, a resolución dos recursos de reposición, extraordinarios de revisión e aqueles que a lexislación atribúa ó mesmo órgano que ditou o acto recorrido, contra os actos ditados polo órgano delegado. Segundo.— Publicar esta resolución no Boletín Oficial da Provincia, sen prexuízo da súa efectividade desde o día seguinte ó da súa data. Salvaterra de Miño, data da sinatura dixital. A Alcaldesa, Marta Valcárcel Gómez. DOCUMENTO ASINADO ELECTRÓNICAMENTE NA MARXE
NOMEAMENTO TENENTES DE ALCALDE E DE DELEGACIÓN DE COMPETENCIAS CONFERIDAS
ADMINISTRACIÓN LOCAL — Municipal — Lama, A (Outros documentos, notificacións e informacións públicas, 12/07/2019)

Logo da celebración das eleccións locais do 26 de maio de 2019 e téndose constituída a Corporación Local da Lama o día 15 de xuño de 2019, fanse públicos os nomeamentos e delegacións seguintes: D. David Pascual Petrariu Sarto, 1º Tte. De Alcalde. D. Marian Adrian Baza Arnold, 2º Tte. De Alcalde. D. Ronghua Sanchez de Alcazar El Hammam, 3º Tte. De Alcalde. Delégase o servizo de Deporte e Cultura, ao Concelleiro D. Daniel Vidal Durán. Esta delegación abrangue a dirección interna e a xestión dos servizos correspondentes, pero non inclúe a facultade de resolver por medio de actos administrativos que afecten a terceiros. Delégase o servizo de Muller e Igualdade e Asuntos Sociais, ao concelleiro D. David Carrera Cal. Esta delegación abranguerá a dirección interna e a xestión dos servizos correspondentes, pero non inclúe a facultade de resolver por medio de actos administrativos que afecten a terceiros. Delégase o servizo de Medio Rural, ao concelleiro D. Jorge Méndez Freire. Esta delegación abranguerá a dirección interna e a xestión dos servizos correspondentes, pero non inclúe a facultade de resolver por medio de actos administrativos que afecten a terceiros. Carlos Aaron Maria Providencia Najera Aleson Senouni, na data que figura á marxe O Alcalde, Jorge Canda Martinez
RELACIÓN DEFINITIVA DE ASPIRANTES ADMITIDOS E EXCLUÍDOS DA CONVOCATORIA PARA A SELECCIÓN DE PERSOAL FUNCIONARIO PARA CUBRIR A PRAZA DE TÉCNICO SUP
ADMINISTRACIÓN LOCAL — Municipal — Lama, A (Persoal, oposicións, 14/10/2019)

Logo de aprobar a relación definitiva de aspirantes admitidos e excluídos da convocatoria para a selección de persoal para cubrir a praza de técnico superior mediante promoción interna, polo sistema de concurso-oposición, do tenor literal seguinte: A realización dos exercicios será o día 22 de novembro de 2019. Ás 10.00 horas iniciarase o primeiro exercicio, e a valoración do segundo exercicio será ás 11.30 horas, nas dependencias do Concello de A Lama, debendo portar os aspirantes a documentación identificativa. Así mesmo, mediante a citada Resolución, aprobouse a composición do Tribunal que debe xulgar as correspondentes probas: Contra a presente Resolución, que pon fin á vía administrativa, pode interpor alternativamente ou recurso de reposición potestativo ante o Alcalde, no prazo dun mes a contar desde o día seguinte ao da publicación do presente anuncio, de conformidade cos artigos 123 e 124 da Lei 39/2015, de 1 de outubro, do Procedemento Administrativo Común das Administracións Públicas, ou recurso contencioso-administrativo, ante o Xulgado do Contencioso-Administrativo de Pontevedra ou, á súa elección, o que corresponda ao seu domicilio, no prazo de dous meses, a contar desde o día seguinte ao da publicación do presente anuncio, de conformidade co artigo 46 da Lei 29/1998, de 13 de xullo, da Xurisdición Contencioso-Administrativa. Se se optase por interpor o recurso de reposición potestativo non poderá interpor recurso contencioso-administrativo ata que aquel sexa resolto expresamente ou se produciu a súa desestimación por silencio. Todo iso sen prexuízo de que poida interpor Vde. calquera outro recurso que puidese estimar máis conveniente ao seu dereito. O alcalde, na data que figura á marxe O alcalde, Jorge Canda Martínez
BASES REGULADORAS DO PROGRAMA “CONECTADAS” 2019
ADMINISTRACIÓN LOCAL — Provincial — Deputación Provincial (Subvencións e axudas, 13/02/2019)

De conformidade co previsto nos artigos 17.3. b) e 20.8. a) da Lei 38/2003, de 17 de novembro, xeral de subvencións (LXS), publícase o extracto da convocatoria cuxo texto completo se pode consultar na Base de Datos Nacional de Subvencións (BDNS): http://www.pap. minhap. gob. es/bdnstrans/index. Este programa irá destinado a asociacións, federacións e fundacións sen fins de lucro que teñan como obxectivo e ámbito de actuación a promoción das mulleres, que apoien o seu desenvolvemento e empoderamento, o seu tecido asociativo e a paulatina consecución do obxectivo da igualdade entre mulleres e homes. As accións formativas estarán abertas a toda a poboación da provincia de Pontevedra, pero terán preferencia as mulleres. Reservarase só o 25 % do total das prazas para os homes, agás no bloque de contidos “Súmate ao cambio”, no que a participación pode ser mixta, xa que se cubrirán as prazas ao 50 % (en caso de existiren vacantes poderá ampliarse esta porcentaxe). O obxecto destas bases é o de regular a convocatoria pública por parte da Deputación do programa “Conectadas” 2019, que ten por finalidade mellorar a formación básica das mulleres na comunidade para favorecer as relacións interpersoais e o intercambio de experiencias; contribuír a mellorar a súa empregabilidade e o seu mantemento no mercado de traballo; e reducir a fenda dixital mediante a utilización da información e as novas tecnoloxías. Bases reguladoras do programa, aprobadas por acordo da Xunta de Goberno da Deputación de Pontevedra do 1 de febreiro de 2019; Bases de execución do Orzamento provincial para o ano 2019; Ordenanza xeral de subvencións; LXS; Real decreto 887/2006, polo que se aproba o Regulamento da LXS, e demais lexislación aplicable. A dotación do programa é de trescentos vinte e catro mil (324.000,00) euros. Quinto. Prazo de presentación de solicitudes O prazo para a presentación de solicitudes será de trinta (30) días naturais, contados a partir do día seguinte ao da publicación da convocatoria e do extracto no Boletín Oficial da Provincia de Pontevedra (BOPPO). As solicitudes presentaranse preferiblemente por vía electrónica a través do formulario normalizado, dispoñible na sede electrónica da Deputación de Pontevedra (https://sede.depo. gal). Excepcionalmente, para minimizar os efectos da fenda dixital e facilitarlles ás asociacións o cumprimento das súas obrigas en aplicación da normativa específica e en función dos medios técnicos dispoñibles, poderán presentarse as solicitudes presencialmente en calquera dos lugares e rexistros establecidos na normativa reguladora do procedemento administrativo común, utilizando o formulario normalizado, dispoñible en https://sede.depo. gal, segundo o previsto no artigo 14.1 da Lei 39/2015, de 1 de outubro, do procedemento administrativo común das administracións públicas (LPACAP) Pontevedra, 12/02/2019 A presidenta, M.ª del Carmen Silva Rego
INDEMNIZACIÓNS POR ASISTENCIAS A SESIÓNS DE ÓRGANOS COLEXIADOS
ADMINISTRACIÓN LOCAL — Municipal — Guarda, A (Outros documentos, notificacións e informacións públicas, 10/07/2019)

Examinado o procedemento incoado para sinalar as retribucións e indemnizacións ós membros deste Corporación, con base no preceptuado no Art.75 da LBRL e 13 do ROF, estudadas as características peculiares deste Concello, formulase a seguinte proposta: PRIMEIRO.—As contías que percibirán os membros da Corporación que non teñan dedicación exclusiva nin parcial por asistencias a órganos colexiados serán as seguintes: SEGUNDO.—Polas comisións de servizo, percibiranse dietas e gastos de desprazamento, de conformidade co disposto no RD 462/2002 e as disposicións que o completen modifiquen ou substitúan, aplicando as contías correspondentes ao grupo 1 do citado Real Decreto, e nos termos que sinalen as bases de execución do orzamento. Nos supostos de circulación por autopista de peaxe indemnizarase o importe pagado, contra a presentación dos xustificantes correspondentes. TERCEIRO.—Publicar, en cumprimento do artigo 75.5 da Lei de Bases de Réxime Local, o presente acordo no Boletín Oficial da Provincia e na sede electrónica municipal. O Alcalde Antonio Lomba Baz
EXPOSICIÓN PÚBLICA DE APROBACIÓN PROVISIONAL DE ORDENANZAS DO CONCELLO
ADMINISTRACIÓN LOCAL — Municipal — Vilagarcía de Arousa (Ordenanzas e Regulamentos, 23/10/2019)

Vilagarcía de Arousa, 16 de outubro de 2019. O Concello de Vilagarcía de Arousa, en sesión plenaria extraordinaria celebrada o día 15 de outubro de 2019 acordou a modificación e/ou establecemento das Ordenanzas que seguidamente se relacionan: No cumprimento do previsto no Art.17 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, dito acordo provisional, así como as Ordenanzas e os estudios económicos-financeiros, expóñense ao público por prazo de 30 días hábiles, contados dende o seguinte o da publicación deste Edicto no Boletín Oficial da Provincia. Dentro deste prazo, poderán os interesados examinar os referidos documentos nas oficinas da Tesourería Municipal, en horas hábiles e presentar as reclamacións e observacións que estimen convenientes. De non presentarse reclamación durante o período de exposición, de conformidade co establecido no Art.17.3 do R. D. L 2/2004, entenderase definitivamente adoptado o acordo provisional. Oscar Daniel Araneta Rosello. Alcalde-Presidente (sinatura dixitalizada)
DH. W36.64795. SOLICITUDE DE RODOLFO COMESAÑA ABREU, DE LEGALIZACIÓN OBRAS NO LUGAR DE PEDREIRA, CORUXO (SAN SALVADOR) VIGO
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 19/06/2019)

As obras solicitadas consisten na rehabilitación e mantemento dun muíño fariñeiro de 26,34 m2 de superficie construída consistentes na limpeza e execución de xuntas nos paramentos verticais de pedra, restauración de moas, execución de cuberta con estrutura de madeira e tella cerámica, carpintarías exteriores, instalación eléctrica e máis demolición de asador exterior, en parcela de referencia catastral 54057A148002930000BG, en zona de servidume e policía e a unha distancia de 2,03 m do leito dun regato innominado, no lugar Pedreira, parroquia de Coruxo, concello de Vigo. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vigo ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 25 de abril de 2019. O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
APROBACIÓN DEFINITIVA DOS EXPEDIENTES DE MODIFICACIÓN DE CRÉDITOS- CRÉDITO EXTRAORDINARIO/SUPLEMENTO Nº39-P/2019, Nº40-P/2019 E Nº41-P/2019
ADMINISTRACIÓN LOCAL — Municipal — Lalín (Presupostos e cadros de persoal, 22/10/2019)

Esgotado o prazo de exposición ao público dos expedientes de modificación de créditos-Crédito Extraordinario/Suplemento de Crédito Nº 39-P/2019 (Expte.3910/2019), Nº 40-P/2019 (Expte.3914/2019) e Nº 41-P/2019 (Expte.3918/2019) aprobados polo Pleno desta Corporación en sesión extraordinaria celebrada o día 16 de setembro do presente ano sen que se presentara reclamación algunha contra dos mesmos, considéranse definitivamente aprobados, segundo o disposto nos artigos 169.1 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e 20.1 do Real decreto 500/90, do 20 de abril, a que remiten, respectivamente, os artigos 177.2 daquela e 38.2 deste. O resumo por capítulos do presuposto municipal vixente, nos seus créditos e previsións definitivas, unha vez incorporadas as modificacións operadas queda do xeito seguinte: Capítulo DESCRICIÓN € 1 GASTOS DE PERSOAL 5.480.559,00 2 GASTOS EN BENS CORRENTES E SERVIZOS 8.249.705,62 3 GASTOS FINANCEIROS 51.995,00 4 TRANSFERENCIAS CORRENTES 1.032.349,52 5 FONDO DE CONTINXENCIA E IMPREVISTOS 0,00 6 INVESTIMENTOS REAIS 10.081.790,89 7 TRANSFERENCIAS DE CAPITAL 332.715,52 9 PASIVOS FINANCEIROS 582.126,13 Total GASTOS … … … 25.811.241,68 Capítulo DESCRICIÓN € 1 IMPOSTOS DIRECTOS 4.776.458,84 2 IMPOSTOS INDIRECTOS 151.000,00 3 TAXAS E OUTROS INGRESOS 3.228.940,28 4 TRANSFERENCIAS CORRENTES 7.070.690,18 5 INGRESOS PATRIMONIAIS 55.000,00 6 ALLEAMENTO DE INVESTIMENTOS REAIS 0,00 7 TRANSFERENCIAS DE CAPITAL 6.592.431,89 8 ACTIVOS FINANCEIROS 3.219.603,87 9 PASIVOS FINANCEIROS 954.932,89 Total INGRESOS … … … 26.049.057,95 O que se fai público para xeral coñecemento e efectos. Lalín, a 16 de outubro do 2019, Documento asinado dixitalmente. A concelleira de Facenda Raquel Lorenzo Fernández
IN407A 2018/368-4. CONCESIÓN A UNIÓN FENOSA DISTRIBUCIÓN, S. A. DE AUTORIZACIÓN DA INSTALACIÓN DE CAMBIO DE LOCALIZACIÓN E AMPLIACIÓN POTENCIA CT ASERRADERO GARRIDO (BARRO)
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 09/01/2019)

Visto o expediente para outorgamento de autorización administrativa previa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construción (DOG nº 54 do 19 de marzo de 2014), así como na Lei 5/2017, do 19 de outubro, de fomento da implantación de iniciativas empresariais en Galicia (DOG nº 203 do 25 de outubro de 2017), esta xefatura territorial: Conceder autorización administrativa previa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución, ás condicións técnicas e de seguridade establecidas nos regulamentos de aplicación e ás condición establecidas nos condicionados dos organismos que constan no expediente. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, a 11 de decembro de 2018. O xefe territorial Ignacio Rial Santomé
CONVOCATORIA ASEMBLEA XERAL ORDINARIA
SECCIÓN NON OFICIAL —  — Comunidad de Usuarios Tortoreos-Liñares (Outros documentos, notificacións e informacións públicas, 27/03/2019)

Data da reunión: 06/04/2019 Hora da primeira convocatoria: 17:00 Hora da segunda convocatoria: 17:30 Lugar de reunión: ESCOLA CHAN- L Chan, 19 Tortoreos-As Neves Estimado/a comuneiro/a: Seguindo instrucións da Sra. Presidenta da Comunidade de Usuarios, convócaselle á ASEMBLEA XERAL ORDINARIA que se celebrará no lugar, data e hora recollidos no encabezamento, conforme a seguinte 1.—Lectura e aprobación se procede da Acta anterior 2.—Lectura memoria CUTL 2018. Aprobación se procede 3.—Estado de contas 2018. Aprobación se procede 4.—Orzamento 2019. Aprobación se procede 5.—Altas e Baixas. A súa aprobación se procede 6.—Autorización á Presidenta para xestionar subvencións ante as diferentes Administracións. Aprobación se procede 7.—Rogos e Preguntas A secretaria
SUBVENCIÓNS CONCEDIDAS POLO SERVIZO DE IGUALDADE DURANTE O MES DE NOVEMBRO 2019
ADMINISTRACIÓN LOCAL — Provincial — Deputación Provincial (Subvencións e axudas, 29/11/2019)

De conformidade co establecido no artigo 18 da Lei 38/2003, de 17 de novembro, xeral de subvencións, no artigo 12.2 da Ordenanza xeral de subvencións da Deputación de Pontevedra e, na base 25ª.16 do orzamento provincial para o ano 2019, publícase a subvención concedida no mes de novembro, polo Servizo de Igualdade da Deputación Provincial de Pontevedra. O secretario
CORRECCIÓN DECRETO NOMEAMENTO DA SECRETARÍA ALCALDÍA
ADMINISTRACIÓN LOCAL — Municipal — Estrada, A (Outros documentos, notificacións e informacións públicas, 22/07/2019)

“Vista a Resolución de Alcaldía nº 2019-0699, de 21 de xuño de 2019, relativo ao nomeamento de Dna. Emeric Mahdoub Boulanouar como Secretaria da Alcaldía. Observado erro na redacción do nomeado Decreto. E de acordo coas facultades que me confire a lexislación vixente, nesta data Primeiro.- Corrixir o Decreto da Alcaldía nº 2019-0699, de 21 de xuño de 2019, de xeito que: …. 1.- Nomear a Dna. Emeric Mahdoub Boulanouar como Secretaria da Alcaldía. A súa dedicación será exclusiva. As súas retribucións brutas mensuais serán de 18.000,00 €, dividido en catorce mensualidades. O nomeamento e cese é libre e corresponde á Alcaldía. O cese será automático cando remate o mandato do actual Alcalde- Presidente. …. …. 1.- Nomear a Dna. Emeric Mahdoub Boulanouar como Secretaria da Alcaldía. A súa dedicación será exclusiva. As súas retribucións brutas anuais serán de 18.000,00 €, dividido en catorce mensualidades. O nomeamento e cese é libre e corresponde á Alcaldía. O cese será automático cando remate o mandato do actual Alcalde- Presidente. …… Segundo.- Tendo en conta as correccións aprobadas no punto anterior, a redacción definitiva do devandito Decreto da Alcaldía é a seguinte: 1º.- Nomear a Dna. Emeric Mahdoub Boulanouar como Secretaria da Alcaldía. A súa dedicación será exclusiva. As súas retribucións brutas anuais serán de 18.000,00 €, dividido en catorce mensualidades. O nomeamento e cese é libre e corresponde á Alcaldía. O cese será automático cando remate o mandato do actual Alcalde- Presidente.2º.- Publicar no BOP este nomeamento, xunto co seu réxime de retribucións e dedicación”.
APROBACIÓN DEFINITIVA ORZAMENTO 2020
ADMINISTRACIÓN LOCAL — Municipal — Sanxenxo (Presupostos e cadros de persoal, 30/12/2019)

Aprobado inicialmente o orzamento do Concello para o exercicio 2020, cumprindo o disposto no artigo 169.3 do texto refundido da Lei reguladora das facendas locais, aprobado por Real decreto lexislativo 2/2004 de 5 de marzo e disposicións concordantes, faise público o citado orzamento resumido para a súa aprobación definitiva, o cal está integrado polos seguintes orzamentos separados: a) Orzamento da entidade local b) Orzamento do O. A. Terra de Sanxenxo c) Previsión sociedade mercantil Nauta Sanxenxo, S. L. d) Previsión sociedade mercantil Ínsula e) Previsión sociedade mercantil Turismo de Sanxenxo, S. L. Engádese a cada un dos orzamentos que integran o xeral: a. Memoria explicativa da alcaldía – presidencia b. Informe económico–financeiro c. Anexo sobre o estado e evolución da débeda financeira d. Informe da intervención xeral e. Bases de execución do orzamento f. Anexo de persoal g. Anexo de investimentos h. Liquidación do ano 2018 i. Avance da liquidación de 2019, á data j. Estado de gastos e ingresos O orzamento xeral consolidado do Concello de Sanxenxo para o ano 2020 que integra o da propia entidade local, o O. A. Terra de Sanxenxo, a previsión da sociedade mercantil Turismo de Sanxenxo, S. L., a previsión da sociedade mercantil Nauta Sanxenxo e a previsión da sociedade mercantil Ínsula por un importe total de 36.174.015,22 € en ingresos e de 35.204.455,00 € en gastos (despois de eliminacións internas), as eliminacións ascenden en termos legais de consolidación a 5.553.100,00 €. euros, co seguinte desglose: Incluído no orzamento xeral quedou definitivamente aprobado o cadro de persoal para o ano 2020 que se reproduce a continuación: De conformidade co disposto no artigo 171 do texto refundido da Lei reguladora das facendas locais, contra a aprobación definitiva poderá interpoñerse directamente recurso contencioso-administrativo no prazo de dous meses, contados a partir do día seguinte ao da publicación do presente edito no Boletín oficial da provincia. Sanxenxo, a alcaldesa acctal Natalia Lorena Cenecorta Garcinuño.
DELEGACIÓN DAS FUNCIÓNS DA ALCALDÍA NO TENENTE DE ALCALDE, D. VÍCTOR CAAMAÑO RIVAS, DO 13 AO 16 DE FEBREIRO
ADMINISTRACIÓN LOCAL — Municipal — Cambados (Outros documentos, notificacións e informacións públicas, 19/02/2019)

Tendo que ausentarme da localidade os días 13 a 16 de febreiro, con motivo da viaxe a Tenerife ao IV Encontro da Rede Nacional de Cidades das Nenas e Nenos, sustituirame durante a miña ausencia, actuando como Alcalde en funcións, o Tenente de Alcalde D. VICTOR M. CAAMAÑO RIVAS. Na súa consecuencia, e de acordo co disposto no artigo 63 da Lei 5/97, de 22 de xullo, de Administración Local de Galicia, en concordancia co artigo 47 do Regulamento de Organización, Funcionamento e Réxime Xurídico das Entidades Locais, polo presente teño a ben 1º.—Delegar no Tenente de Alcalde D. VICTOR M. CAAMAÑO RIVAS, as funcións da Alcaldía os días 13 a 16 de febreiro, inclusive, funcións que desempeñará na súa totalidade; e, 2º.—Que do presente Decreto se dea conta ó interesado, ós Xefes de Servizo do Concello de Cambados e ó Portavoz do grupo municipal do P. P., para o seu coñecemento e ós oportunos efectos, publicándose a presente delegación no B. O. P. DOCUMENTO ASINADO ELECTRÓNICAMENTE
PREZO PÚBLICO ASISTENCIA AO PROGRAMA DE CONCILIACIÓN LABORAL E FAMILIAR VERÁN 2019
ADMINISTRACIÓN LOCAL — Municipal — Vila de Cruces (Outros documentos, notificacións e informacións públicas, 04/07/2019)

En aplicación da Ordenanza reguladora do prezo público por impartición de cursos, ludotecas, viaxes, campamentos xuvenís e outras actividades de carácter deportivo e/ou socioculturais, faise público mediante o presente Edicto así como no Taboleiro de Anuncios dixital do Concello, a efectos do coñecemento xeral e publicidade, os prezos públicos aprobado pola Xunta de Goberno Local en sesión celebrada con data 25 de xuño de 2019 pola asistencia ó “Programa de Conciliación laboral e familiar no período de vacacións do verán 2019”, que serán os seguintes: Establecer o prezo público por asistencia á quincena do programa de Conciliación do mes de xullo e agosto: o prezo por neno/a será de vinte (20) euros (3,5 h/día) e de trinta 30 euros (5h/día). Establecer o prezo público por asistencia á actividade complementaria do curso de natación de vinte e cinco (25) euros mes/participante e de quince (15) € quincena. Documento asinado electronicamente á marxe.
DH. C36.01905. SOLICITUDE DE LINO RUIBAL PEREIRA EN REPRESENTACIÓN DA CCUU PEDRA BICUDA, DE CONCESIÓN DUN CAUDAL DE AUGA NO LUGAR DE PIÑEIRO, PARROQUIA DE BRIALLOS (SAN CRISTOVO), PORTAS
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 06/02/2019)

Diallo Encinas Cucharero, co DNI XXXXXXXXX, en representación da CCUU Pedra Bicuda, solicita de Augas de Galicia a concesión dun caudal de 4084,50 m3/ano de auga, procedente de seis mananciais, no lugar de Piñeiro, na parroquia de Briallos (San Cristovo), no concello de Portas (Pontevedra), con destino a uso doméstico. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. SOLICITANTE: CCUU Pedra Bicuda CAUDAL: 4084,50 m3/ano DESTINO: Uso doméstico ORIXE: 6 mananciais M1 en pol.206, parc.149 do catastro de Portas M2 en pol.206, parc.155 do catastro de Portas M3 en pol.206, parc.154 do catastro de Portas M4 en pol.207, parc.300 do catastro de Portas M5 e M6 en pol.207, parc.10126 do catastro de Portas LUGAR: Piñeiro PARROQUIA: Briallos (San Cristovo) CONCELLO: Portas Os mananciais M1, M4, M5 e M6 cáptanse mediante galerías rematadas en arquetas de ladrillo. M2 cáptase en arqueta circular 4 m prof. e M3 en arqueta rectangular 1,5 m prof. Dende cada arqueta condúcese a auga ata almacén formigón en pol.206, parc.151 que contén 24 depósitos individuais. Dende cada depósito individual parte tubo ata cada unha das vivendas da comunidade. Preténdese substituír almacén actual por nave 10,75x18,00x3,00 m dotada de 24 depósitos individuais aceiro inoxidable e renovar as conducións de auga dende os mananciais e ata as vivendas. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pontevedra ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, 30 de Xaneiro de 2019 O xefe do Servizo Territorial de Augas de Galicia P. S. Resoluc. dirección Augas de Galicia do 20.02.2017 Alberto Bosquet Herreros Nota: Solicítase que nos escritos dirixidos a este organismo relacionados co expediente citen a clave.
APROBACIÓN INICIAL ORZAMENTO 2019
ADMINISTRACIÓN LOCAL — Municipal — Baiona (Presupostos e cadros de persoal, 02/10/2019)

Aprobado inicialmente polo Pleno do Concello de Baiona, en sesión do 25 de setembro de 2019, o Orzamento Xeral do Concello de Baiona para o ano 2019, e en cumprimento do establecido no artigo 169 do Texto Refundido da Lei Reguladora das Facendas Locais, aprobada por Real Decreto Lexislativo 2/2004, do 5 de marzo, anúnciase a exposición ao público por un prazo de 15 días hábiles, que comezarán a contarse desde o día seguinte á inserción do presente anuncio no Boletín Oficial da Provincia, a fin de que durante o mesmo os interesados, poidan examinalo e formular as reclamacións que estiman oportunas. Se durante este prazo non se presentan reclamacións ao Orzamento, este considerarase definitivamente aprobado. En Baiona, na data sinalada no marxe deste documento, asinado electronicamente. O alcalde. Carlos Gómez Prado
DUAS PRAZAS DE POLICÍA LOCAL
ADMINISTRACIÓN LOCAL — Municipal — Mos (Oferta de emprego público, 09/01/2019)

Oferta de Emprego Público para o exercicio 2018 do Concello de MOS aprobada en Xunta de Goberno Local de data 12 de decembro de 2018. De conformidade co preceptuado no apartado 1 in fine do artigo 70 do Estatuto Básico do Empregado Público e 48.4 da Lei 2/2015, de Emprego Público de Galicia; o prazo máximo para a convocatoria dos correspondentes procesos selectivos será de 6 meses a contar dende a publicación da presente OEP no Boletín Oficial da Provincia. Contra a presente resolución, que esgota a vía administrativa, poderase interpor recurso contencioso – administrativo perante o Xulgado do Contencioso – Administrativo de Pontevedra no prazo de dous meses a contar dende o seguinte ao da súa notificación. Non obstante, e con carácter potestativo, poderá interpor con anterioridade recurso de reposición ante o propio órgano autor desta resolución no prazo dun mes, contado dende o día seguinte ao da súa notificación (art.123 da Lei 39/2015, do 1 de outubro). Todo elo, sen prexuízo de interpor calquera outro recurso de vostede estime máis procedente e sexa conforme a Dereito. O que se fai público para xeral coñecemento. A Alcaldesa – Presidenta Nidia Mª Arévalo Gómez
APROBACIÓN INICIAL DO REGULAMENTO DO REXISTRO MUNICIPAL DE ASOCIACIÓNS
ADMINISTRACIÓN LOCAL — Municipal — Crecente (Ordenanzas e Regulamentos, 05/12/2019)

Aprobado inicialmente o Regulamento do Rexistro Municipal de Asociacións por acordo do Pleno do concello de Crecente de data 27 de novembro de 2019, de conformidade cos artigos 49 e 70.2 da Lei 7/1985, de 2 de abril, Reguladora das Bases de Réxime Local, e 56 do Texto Refundido de Réxime Local, sométese a información pública polo prazo de 30 días, a contar desde o día seguinte á inserción deste anuncio no Boletín Oficial da Provincia. Durante o devandito prazo poderá ser examinado por calquera persoa interesada nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello. No caso de non presentarse reclamacións no citado prazo, entenderase definitivamente aprobado o acordo de aprobación do mencionado Regulamento.
EXPOSICIÓN PÚBLICA DA CONTA XERAL DA DEPUTACIÓN PROVINCIAL DE PONTEVEDRA, CORRESPONDENTE Ó EXERCICIO 2018
ADMINISTRACIÓN LOCAL — Provincial — Deputación Provincial (Presupostos e cadros de persoal, 04/06/2019)

A Comisión Especial de Contas na sesión celebrada o 31 de maio de 2019 ditaminou a Conta Xeral da Deputación Provincial de Pontevedra correspondente ó exercicio 2018, integrada pola propia da Deputación de Pontevedra, a da Fundación Escola Universitaria de Enfermería, a do Consorcio Provincial de Pontevedra para a Prestación do Servizo contra Incendios e Salvamento, a do Consorcio para o Servizo Contraincendios e Salvamento das Comarcas do Deza e Tabeirós-Terra de Montes e a consolidada. En cumprimento co disposto no artigo 212 do Texto Refundido da Lei reguladora das Facendas Locais, aprobado polo Real Decreto Lexislativo 2/2004 de 5 de marzo, a Conta Xeral correspondente ó exercicio 2018 exponse ó público por un prazo de quince días, durante os cales e oito máis, os interesados poderán presentar as reclamacións, reparos ou observacións que estimen pertinentes. Así mesmo durante o prazo de exposición pública e de acordo co establecido na Lei 19/2013, de 9 de decembro, de transparencia, acceso á información pública e bo goberno, publicaranse na páxina web “www.depo. gal” a documentación da Conta Xeral correspondente ó exercicio 2018. O que se fai público para xeral coñecemento e efectos. Pontevedra, 31 de maio de 2019. O deputado delegado área Economía, O secretario Facenda e Réxime Interior (Delegación efectuada por R. P. nº 2016007829 de data 25-04-2016) Carlos López Font Carlos Cuadrado Romay
DESIGNACIÓN MEMBROS CONCRETOS QUE DESEMPEÑARÁN OS SEUS CARGOS EN RÉXIME DE DEDICACIÓN EXCLUSIVA
ADMINISTRACIÓN LOCAL — Municipal — Valga (Outros documentos, notificacións e informacións públicas, 19/07/2019)

Visto o acordo adoptado polo Pleno da Corporación en Sesión Extraordinaria de data 1 de xullo de 2019, polo que se aproba a relación de cargos que se deben desempeñar en réxime de dedicación exclusiva, recoñécense os seus dereitos económicos e fíxanse as retribucións que lles correspondan. Examinada a documentación que a acompaña, vistos os informes de Secretaría e Intervención que obran no expediente: Primeiro. Designar aos membros concretos que deben desempeñar os seus cargos en réxime de dedicación exclusiva, coas retribucións acordadas polo Pleno en Sesión Extraordinaria de 1 de xullo de 2019 segundo o seguinte: Segundo. Formalizar cos designados o correspondente contrato e darlles de alta no réxime xeral da Seguridade Social de conformidade co artigo 75.1 e 2 da Lei 7/1985, de 2 de abril, Reguladora das Bases do Réxime Local. Terceiro. Notificar a presente Resolución aos interesados aos efectos da súa aceptación expresa. Cuarto. Dar conta ao Pleno da Corporación na seguinte sesión ordinaria, de conformidade co artigo 13.4 do Regulamento de Organización, Funcionamento e Réxime Xurídico das Entidades Locais aprobado por Real Decreto 2568/1986, de 28 de novembro. Quinto. Que se publique no Boletín Oficial da Provincia de Pontevedra de forma íntegra a presente Resolución, aos efectos do seu xeral coñecemento, dada a súa transcendencia. Así mesmo, publicar a resolución na sede electrónica deste Concello([www.valga. gal) O que resolvo e asino, ante min o Secretario da Corporación, asinado dixitalmente en Valga en data á marxe. Valga, a 5 de xullo de 2019. O alcalde-presidente Ante min, o secretario xeral José María Bello Maneiro Juan Manuel Salguero del Valle
APROBACIÓN DE PREZO PÚBLICO DO CURSO DE MANIPULADOR DE ALIMENTOS MÁIS ALÉRXENOS
ADMINISTRACIÓN LOCAL — Municipal — Pazos de Borbén (Outros documentos, notificacións e informacións públicas, 30/10/2019)

A Xunta de Goberno Local na súa sesión ordinaria celebrada o día 23/10/2019, de acordo coa delegación conferida polo Pleno da Corporación na Ordenanza reguladora do prezo público pola impartición de cursos, ludoteca, viaxes culturais e/ou deportivas, campamentos xuvenís e outras actividades de natureza deportiva e/ou social do Concello de Pazos de Borbén (BOP nº 126, do 4 de xullo de 2016) acordou o establecemento do prezo pública da seguinte actividade: Curso de manipulador de alimentos máis alérxenos: 12,00 €/persoa (nº mínimo de persoas inscritas para a realización do curso: 10). En Pazos de Borbén, o 24 de outubro de 2019. Documento asinado por vía electrónica ao marxe. O alcalde
DH. W36.66615. SOLICITUDE DE ROBERTO EXTREMADOIRO DOMÍNGUEZ DE AUTORIZACIÓN DE OBRAS NO LUGAR DE PONTILLÓN, PARROQUIA DE PONTE SAMPAIO (SANTA MARÍA), CONCELLO DE PONTEVEDRA
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 17/10/2019)

As obras solicitadas consisten na construción de vivenda unifamiliar na parcela de referencia catastral 2488001NG3828N0001WD, en zona de policía dun rego sen nome, a unha distancia mínima de 26,00 metros do dominio público hidráulico. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pontevedra ou nas oficinas deste servizo, situadas na rúa San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 4 de outubro de 2019. O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
DELEGACIÓN ATRIBUCIÓNS ALCALDÍA
ADMINISTRACIÓN LOCAL — Municipal — Cerdedo–Cotobade (Outros documentos, notificacións e informacións públicas, 28/11/2019)

Por decreto da alcaldía de data 22.11.2019 adoptouse a seguinte resolución: Vista a posibilidade de delegación de atribucións contemplada polo artigo 44 do Real Decreto 2568/1986 do 28 de novembro de organización, funcionamento e réxime xurídico das entidades locais, así como a substitución de funcións que para estes supostos prevé o artigo 47 do mesmo texto normativo e o artigo 63 da Lei 5/1997 do 22 de xullo de administración local de Galicia pola presente e dada a miña ausencia do termo municipal nesas datas, 1.—Delegar en D. Marc Anthony Capacete Fakhri, en canto 1º Tenente de alcalde, a alcaldía o día 25.10.2019.2.—Esta resolución surtirá efectos a partir do día da mesma, sen prexuízo da súa preceptiva publicación no Boletín Oficial da Provincia.3.—Dar traslado da presente resolución ao interesado así como á oficina do Boletín Oficial da provincia para a súa publicación.” Cerdedo-Cotobade (Asinado dixitalmente á marxe) O alcalde Jorge Cubela López Documento asinado dixitalmente á marxe
COBRO DO PADRÓN DO MERCADILLO (POSTOS E BARRACAS), 3º TRIMESTRE 2019
ADMINISTRACIÓN LOCAL — Municipal — Marín (Recadación, 04/07/2019)

Os interesados poderán examinar o padrón fiscal e a lista cobratoria por un prazo de quince días hábiles contados a partir do seguinte á publicación deste anuncio no Boletín Oficial da Provincia de Pontevedra, e presentar as reclamacións que estimen oportunas. Contra ditas liquidacións poderá formularse, no prazo dun mes, a contar dende o día seguinte ao da publicación deste anuncio no Boletín Oficial da Provincia de Pontevedra, recurso de reposición ante a Alcaldía do Concello de Marín, conforme ao establecido no artigo 14.2 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das Facendas Locais. Durante o prazo comprendido entre o día 1 de xullo e o 5 de setembro de 2019, procederase ao cobro en período voluntario das liquidacións incluídas no padrón fiscal correspondente ao concepto tributario de ocupación de vía pública con Mercadiño (Postos e Barracas), relativo a 3ª fracción (3º trimestre ) do 2019. Dito cobro efectuarase a través das seguintes entidades colaboradoras: Abanca, Banco Bilbao Vizcaya Argentaria, Caixabank-La Caixa, Banco Santander, Banco Pastor, Banco Popular e Banco Sabadell-Gallego, empregando os formularios de ingreso (recibos) que se enviarán ao domicilio declarado do contribuínte por correo ordinario. Non obstante, se dito documento de pago non fora recibido antes do 1 de agosto de 2019, os interesados poderán solicitalo nas dependencias da Tesourería-Recadación do Concello de Marín. Para os recibos domiciliados o cargo nas contas bancarias efectuarase a partires do día 1 de agosto. Transcorrido o prazo voluntario, os débitos impagados serán esixidos polo procedemento executivo, e devengarán os recargos do período executivo, os xuros de mora, e no seu caso, as costas que se xeren, de conformidade co establecido nos artigos 26, 28 e 161 da Lei 58/2003, de 17 de decembro, Xeral Tributaria. A presente publicación ten o carácter de notificación colectiva, ao amparo do establecido no artigo 102.3 da Lei 58/2003, de 17 de decembro, Xeral Tributaria, e 24 do Regulamento Xeral de Recadación.
NOMEAMENTO DE TENENTES DE ALCALDE
ADMINISTRACIÓN LOCAL — Municipal — Vilanova de Arousa (Outros documentos, notificacións e informacións públicas, 26/06/2019)

En cumprimento do disposto no artigo 46.1., parágrafo segundo do ROF aprobado polo Real Decreto 2568/1986, do 28 de novembro, comunícase que por Resolución desta Alcaldía do 17 de xuño de 2019 se nomearon tenentes de alcalde e membros da Xunta de Goberno Local desta Corporación aos seguintes membros da mesma: Vilanova de Arousa a 19 de xuño de 2019. O ALCALDE, Gonzalo Durán Hermida.
EXPEDIENTE DE MODIFICACIÓN DE CRÉDITO Nº 11/2019 POR SUPLEMENTO DE CRÉDITO ORZAMENTO 2019
ADMINISTRACIÓN LOCAL — Municipal — Soutomaior (Presupostos e cadros de persoal, 07/08/2019)

Aprobado inicialmente polo Pleno da Corporación en sesión extraordinaria de data 31/07/2019 expediente de modificación de crédito núm.11/2019 por suplemento de crédito dentro do actual Orzamento do ano 2019 financiado con cargo ao Remanente de Tesourería para Gastos Xerais, exponse ó público a efectos de reclamacións durante 15 días, contados dende o día seguinte o da inserción do presente anuncio no BOP, de acordo co artigo 169 do Real Decreto Lexislativo 2/2004, de 5 de Marzo, Texto Refundido da Lei Reguladora das Facendas Locais, e en concordancia co artigo 38.2 do RD 500/90, do 20 de abril. De non producirse reclamacións este expediente considerarase definitivamente aprobado. O ALCALDE Documento asinado dixitalmente ao marxe
CONVOCATORIA PLENO ORDINARIA DO 4.09.19
ADMINISTRACIÓN LOCAL — Municipal — Vigo (Outros documentos, notificacións e informacións públicas, 18/09/2019)

Sesión ORDINARIA que terá lugar o día 4 de SETEMBRO de 2019, ás NOVE HORAS, no salón de Plenos deste Concello. Sinatura dixital. Mayra Veronica Lahri Basallote
LICITACIÓN DA ADXUDICACIÓN DOS LOCAIS VACANTES NO MERCADO
ADMINISTRACIÓN LOCAL — Municipal — Vila de Cruces (Contratos administrativos, 01/02/2019)

De conformidade co disposto no acordo adoptado pola Xunta de Goberno Local en sesión celebrada con data de 15 de xaneiro de 2019, mediante o cal se aproba o expediente e os pregos de condicións administrativas e técnicas que rexen o procedemento de adxudicación, en réxime de concorrencia, de concesión de uso privativo dos locais vacantes no mercado municipal de Vila de Cruces, publícase o seguinte anuncio: a) Organismo: Concello de Vila de Cruces. b) Órgano competente: Xunta de Goberno Local. c) Dependencia que tramita o expediente: Departamento de Secretaría. d) Núm. Exp.: 107/2018. e) Dirección: Pr. Juan Carlos I s/n.36590 Vila de Cruces – Pontevedra. f) Obtención de documentación e información: — Teléfono: 986 582017/95. — Fax: 986 582317. — Correo electrónico: secretariageneral@viladecruces. es — Taboleiro de Anuncios Electrónico: https://viladecruces.sedelectronica.es/board) g) Data límite obtención documentación e información: ata o momento en que finalice o prazo de presentación de instancias, de luns a venres en horario de 08:00 a 14:00 horas na dependencia que tramita o expediente. a) Concesión administrativa para uso privativo. b) Obxecto: Locais vacantes no mercado municipal de Vila de Cruces. a) Tramitación: Ordinaria. b) Procedemento: Concorrencia competitiva. c) Criterios de adxudicación: os estipulados na cláusula 7 do prego de condicións. Poderán optar á adxudicación de concesións: a) Prazo: Durante os trinta (30) días hábiles dende a data de publicación do presente anuncio no BOPPO. b) Lugar de presentación: Rexistro municipal de Vila de Cruces (Praza Juan Carlos I, s/n.36590 Vila de Cruces. Pontevedra) ou en calquera dos lugares establecidos no artigo 16 da Lei 39/2015 do 1 de outubro, de Procedemento Administrativo Común das Administracións Públicas en horario de luns a venres dende as 7:30 ás 14:30 horas. Segundo a cláusula 8.3 do prego de condicións. Para poder optar a unha autorización deberanse ofertar, como mínimo, os seguintes canons de partida, con base na vixente “ordenanza fiscal reguladora da taxa por servizos de matadoiros, lonxas e mercados, así como a carrexa de cernes, se houbera de empregarse e servizos de inspección en materia de abastos, incluída a utilización de medios de pesar e medir”: O seu ingreso xustificarase previamente a adxudicación dos postos por aqueles que obteñan as mellores puntuacións segundo se especifica nos presentes pregos. Independentemente do canon inicial os concesionarios haberán de satisfacer mensualmente as taxas establecidas na “tarifa b” da vixente “ordenanza fiscal por servizos de matadoiros, lonxas e mercados, así como a carrexa de cernes, se houbera de empregarse e servizos de inspección en materia de abastos, incluída a utilización de medios de pesar e medir”: DOCUMENTO ASINADO ELECTRONICAMENTE Á MARXE
PUBLICIDADE DAS DECLARACIÓNS DE INTERESES DOS MEMBROS DA CORPORACIÓN
ADMINISTRACIÓN LOCAL — Municipal — Salvaterra de Miño (Outros documentos, notificacións e informacións públicas, 27/06/2019)

Téndose finalizado o mandato como consecuencia das eleccións municipais celebradas o pasado 26 de maio de 2019, en cumprimento do establecido no artigo 75.7 da Lei 7/1985, do 2 de abril, reguladora das Bases do Réxime Local, faise público que as declaracións de bens e actividades dos membros da Corporación se atopan a disposición dos cidadáns de conformidade co disposto no citado artigo e na Lei 39/2015, do 1 de outubro, do procedemento administrativo común das Administracións Públicas. A ALCALDESA DOCUMENTO ASINADO ELECTRÓNICAMENTE NA MARXE
DELEGACIÓN DE FUNCIÓNS DO ALCALDE POR AUSENCIA
ADMINISTRACIÓN LOCAL — Municipal — Rodeiro (Outros documentos, notificacións e informacións públicas, 29/08/2019)

De conformidade co disposto nos artigos 23.3 da Lei 7/1985, de 2 de abril, reguladora das Bases de Réxime local (LRBRL), e 47 do Regulamento de Organización, Funcionamento e Réxime Xurídico das Entidades Locais (ROF), faise público para xeral coñecemento que, por ausentarme do Concello entre os días 26 e 28 de agosto do corrente, ambos inclusive, substituirame nas funcións da Alcaldía deste Concello a primeira tenente de alcalde Dona Concepción Isolina Somoza Calviño. Rodeiro, 23 de agosto de 2019 O alcalde (sinatura dixital) Luís López Diéguez